Dieter Rams
Dieter Rams er en tysk designer. Dieter Rams var fra 1955 ansat ved elektronikvirksomheden Braun og her udviklede han, med inspiration i Bauhaus-æstetikken, en enkel, rationel og funktionalistisk formgivning af bl.a. radioer, husholdningsmaskiner, el-shavere og ure. Han var her blandt foregangsmændene i udviklingen af en moderne produktstil på tværs af produkter og produktserier i husholdningsapparater.
Hans ikoniske design har inspireret generationer af designere siden da.
Dieter Rams har desuden designet møbler for virksomheden Vitsoe.